Lupo

Le lupo es le ancestre de nostre can domestic.

Le lupo ha un cauda longe e dense, con aures erecte.

Ille possede un pelage spisse e de color variate que va desde le blanco in le zonas arctic a differente mixtura de blanco con gris, brun, nigre e flave. 

Se pote distinguer duo species: 
Canis lupus o Lupo gris que ha plure subspecies;
Canis rufus o Lupo rubie (native del sudest de Statos Unite de America, intermediate inter le coyote Canis latrans e le lupo gris Canis lupus).

Illos se differentia per le major talia del lupo gris que equalmente possede le aures plus curte e le muso plus large.

 Zona de distribution 

Olim le dominio del lupo se extendeva practicamente pro tote le hemispherio nord.

Ille coperiva le America del Nord, Groenlandia, Europa, Asia, sol le tropicos humide non esseva de su dominio.


Mais le destruction de su habitat, le creation de barrieras in su territorio, le crescimento del population human e super omne su persecution et annihilation per ser considerate como un animal damnose e prejudicial pro le bestial e le humanos. Su population esseva diminuite grandemente, assi ille dispareva de multe locos ubi ille habitava antea.

Hodie le major populationes se trova in Canada, Russia e Alaska, le population europee es bastante reducite e sol resta alicun parve gruppos separate.

 Habitat 

Su habitat es variate: in le tundra, le boscos, le montanias, le praterias e paisages aride, illo demonstra su alte grado de adaptabilitate.

 Alimentation 


Iste carnivoro se alimenta de grande ungulatos como le Cervo, le Ren, le Alce, le Ovibos quando le lupos es organisate in bandas, sed etiam le lupos pote chassar predas plus parve como 
rodentes, conilios, aves, lacertas e mesmo molluscos, insectos e ancora fructos del bosco que cade a terra.

 Galeria 

Categoria:Mammalia